钦定古今图书集成/理学汇编/字学典/第097卷 > 韦昶
## 钦定古今图书集成/理学汇编/字学典/第097卷 > 韦昶

按《书断》：“韦昶字文休，仲将兄康字元将，凉州刺史之
元孙，官至颍川太守、散骑常侍。善古文大篆。太元中，
孝武帝改治宫室及庙诸门，并欲使王献之隶草书
题榜，献之固辞，乃使刘瓌之以八分书之，后又使文
休以大篆改八分焉。又妙作笔，王子敬得其笔，叹为
绝世。义熙末卒，年七十馀岁。文休古文、大篆草书并”
入妙。